CONVOCATÒRIA DE BEQUES "JOVES TALENTS CÀTEDRA AIGÜES D'ALACANT DE CANVI CLIMÀTIC". CURS 2023-2024 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/43481)
  + [Valencià](/va/acuerdo/43674)






Selector de idioma

Leer

* [Español](/es/acuerdo/43291)
* [Valencià](/va/acuerdo/43480)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE BEQUES "JOVES TALENTS CÀTEDRA AIGÜES D'ALACANT DE CANVI CLIMÀTIC". CURS 2023-2024[Butlletí Oficial Universitat d'Alacant](/ca/Publicacion)
==========================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE BEQUES "JOVES TALENTS CÀTEDRA AIGÜES D'ALACANT DE CANVI CLIMÀTIC". CURS 2023-2024

Data d'aprovació
:   10/10/2023

Data de publicació
:   16/10/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/43810)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/43338)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/43553)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE BEQUES "JOVES TALENTS CÀTEDRA AIGÜES D'ALACANT DE CANVI CLIMÀTIC". CURS 2023-2024&url=https://www.boua.ua.es/va/acuerdo/43285)

**Títol:** CONVOCATÒRIA DE BEQUES "JOVES TALENTS CÀTEDRA AIGÜES D'ALACANT DE CANVI CLIMÀTIC". CURS 2023-2024

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 10 d'octubre de 2023

CONVOCATÒRIA DE BEQUES "JOVES TALENTS CÀTEDRA AIGÜES D'ALACANT DE CANVI CLIMÀTIC". CURS 2023-2024

1.     Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, de 3 beques dins del programa de beques "Joves Talents" coordinat pel Grup Agbar, grup empresarial del qual  Aigües Municipalizades d'Alacant, E.M. forma part, destinat a fomentar el desenvolupament formatiu universitari de joves amb un alt rendiment escolar, però amb un entorn econòmic complex que els pot dificultar cursar una carrera en la universitat.

La concessió de la beca no sols propiciarà la cobertura econòmica dels estudis de "Joves Talents", sinó que també permetrà abordar un desenvolupament integral, acompanyant-los/les durant el procés universitari.

2.     Requisits de les persones beneficiàries

Podran obtenir la condició de beneficiari i sol·licitar aquesta AJUDA l'alumnat que:

-       haja sol·licitat beca al Ministeri d'Educació i Formació Professional per a cursar estudis de grau universitari en el curs acadèmic 2023-24.

-       estiga oficialment matriculat en la Universitat d'Alacant, en el primer curs dels estudis de Grau en Geografia, Biologia, Ciències del Mar, Geologia, Química, Dret, Economia, Turisme, Sociologia, Enginyeria Civil o Enginyeria Química.

-       tinga una mitjana en les qualificacions de batxillerat o bé de cicles formatius superior a 8,5 sobre 10. Es podrà modificar aquesta nota a la baixa fins a aconseguir una candidatura amb nota suficient per a optar a la beca.

-       residisca i es trobe empadronat en el municipi d'Alacant.

-       siga titular d'un compte bancari. En cas que la persona candidata siga menor d'edat l'entitat bancària pot requerir la cotitularitat del compte juntament amb una persona major d'edat responsable del menor (progenitors, tutor legal).

3.     Nombre i dotació de les beques.

Es concedirà un nombre màxim de 3 beques, distribuint-ne l'assignació, amb una quantia màxima de 2.500 € cadascuna per cada curs acadèmic.

L'import de la beca podrá ser destinat per la persona beneficiària al pagament de la matricula del Grau a cursar o a despeses necessàries per a la seua formació acadèmica, sense que tots dos conceptes siguen excloents.

Com a part del programa de la beca s'ofereix a la persona becada també:

-     Un acompanyament pedagògic i psicosocial a càrrec d'una entitat social seleccionada per la Càtedra.

-     Tres sessions grupals online, en cada curs acadèmic, amb la finalitat de potenciar el desenvolupament motivacional i competencial.

4.     Termini i procediment de presentació de sol·licituds

4.1. Termini de presentació

El termini per a sol·licitar la beca s'obrirà a partir de l'endemà de publicar-se la convocatòria EN EL BOUA fins al 10  de novembre  de 2023 a les 23.59 h.

4.2. Procediment de presentació

La documentació es presentarà PER INSTÀNCIA GENÈRICA DIRIGIDA al correu electrònic oficial de la Càtedra Aigües d'Alacant de Canvi climàtic, amb indicació de les dades d'aquesta convocatòria.

S'adjuntarà la següent documentació:

-       Curriculum vitae: ha d'incloure totes les dades personals i de contacte (telèfon i adreça de correu electrònic), així com l'experiència professional, si n'hi haguera.

-       Carta de motivació: ha d'incloure els motius per a realitzar els estudis universitaris sol·licitats i la necessitat de la beca per a cursar-los, a més del propòsit d'elecció del grau universitari i expectatives de futur.

-       Justificació de sol·licitud de beca del Ministeri d'Educació per al curs 2023-24.

-       Documentació acreditativa en cas de discapacitat.

-       Còpia del DNI/NIE de la persona candidata, si no obra en poder la Universitat d'Alacant.

-       Informació acreditativa de la matricula universitària realitzada en la Universitat d'Alacant per al curs 2023-24

L'Organització  es reserva el dret de sol·licitar documentació addicional que acredite el que s'ha esmentat anteriorment al llarg d'aquestes bases, si no obren en poder la Universitat d'Alacant, com per exemple referències professionals, altres documents de caràcter econòmic, etc.

5.     Fases i criteris d'adjudicació

L'assignació de BECA  es realitzarà seguint las següents fases i criteris:

5.1 Fase de sol·licitud

Les persones interessades presentaran la documentació indicada en els apartats  4.2 juntament amb el formulari de sol·licitud que estarà disponible en la pàgina web de la Càtedra (<https://catedracambioclimaticoaguasalicante.ua.es>), en l'adreça de correu [ehjcrhelofelzcdvldjfnjxutlcbgksofwl@ux.uh](mailto:isktsolbktkiiyvjxnmcfcskflqgzbmxrdl@hr.jy) indicant en l'assumpte: BECA JOVES TALENTS (convocatòria 2023).

El període per a aportar la documentació requerida per part de les persones candidates del programa de beques "Joves Talents" per al curs 2023-2024 finalitzarà el dia 10 de novembre  de 2023, i quedarà exclosa la documentació rebuda a partir d'aquesta data.

En cas de detectar algun defecte en la documentació aportada, es requerirà a les persones seleccionades l'esmena de la documentació aportada, abans del 15 de novembre  de 2023. En cap cas es podrà ampliar per aquesta via el termini de presentació de documentació fixat en el paràgraf anterior.

5.2 Fase de selecció

Una vegada superada la data límit de lliurament de la documentació, i amb la seua esmena si procedira, es valorarà per la Càtedra Aigües d'Alacant de Canvi Climàtic UA la documentació aportada juntament amb les sol·licituds, excloent-ne aquelles persones seleccionades que no complisquen el que s'estableix en aquestes bases i admetent la sol·licitud de la resta. Aquestes últimes passaran a la fase de selecció en la qual es valorarà la documentació aportada sobre la base dels criteris establits en aquestes bases.

La Càtedra publicarà en el seu web la relació d'admesos i exclosos i notificarà el resultat als sol·licitants a través del correu electrònic facilitat per les persones candidates. En aquest mateix correu electrònic es facilitarà a les candidatures admeses la informació necessària per a la seua valoració posterior.

En la fase de valoració quantitativa s'elaborarà una llista d'espera, organitzada segons la puntuació obtinguda, que s'emprarà si fora necessari per incompareixença en la fase d'entrevista o rebuig voluntari de la beca per part de les candidatures guanyadores.

Per a l'establiment de la resolució definitiva de les beques, a més de la valoració quantitativa,  hi haurà una fase d'entrevista  personal amb les persones finalment beneficiàries. Aquesta entrevista es realitzarà de manera presencial davant la comissió constituïua per a la resolució de les beques. En l'entrevista la persona candidata a ser becada exposarà les seues motivacions personals, professionals i educatives per a l'obtenció de la beca.

La resolució definitiva de concessió d'aquestes beques es publicarà en la pàgina web de la Càtedra i serà comunicada a les persones seleccionades mitjançant el mateix correu electrònic utilitzat per a presentar la seua sol·licitud.

5.3 Criteris d'adjudicació

-Situació econòmica: fins a 45 punts. La valoració del criteri econòmic es durà a terme sobre la base dels llindars determinats per Reial decret 117/2023, de 21 de febrer, pel qual s'estableixen els llindars de renda i patrimoni familiar i les quanties de les beques i ajudes a l'estudi per al curs 2023-2024.

El resultat d'aquesta valoració serà facilitat per la Unitat de Beques de la Universitat d'Alacant, entre els sol·licitants de Beca Ministerial.

-Expedient acadèmic i CV: fins a 30 punts/100 (es valoraran les qualificacions, l'experiència profesional i el coneixement d'idiomes).

L'assignació d'aquesta puntuació en els diferents apartats a valorar serà de la següent manera:

-Expedient acadèmic, fins a 20 punts.

Es presentarà certificat de qualificacions obtingudes en el curs acadèmic anterior cursat per part del/la sol·licitant.

(Nota mitjana de la qualificació global de l'expedient del curs acadèmic anterior \*2).

-Experiència professional en la temàtica de la convocatòria, fins a 5 punts.

S'acreditarà amb certificats la relació del/la sol·licitant amb alguna tasca  professional o acadèmica realitzada en relació amb la temàtica de la beca (canvi climàtic, gestió sostenible de l'aigua).

-Certificats d'assistència a cursos, conferències sobre canvi climàtic i/o gestió sostenible de l'aigua. Es puntuarà amb 1 punt cada certificat aportat, hasta un màxim de 3 punts.

-Realització d'alguna tasca professional en relació amb la temàtica de la beca. Fins a 2 punts. S'atorgarà la puntuació màxima a l'aspirant amb major nombre de mesos  cotitzats a la Seguretat Social i als següents segons proporció. S'haurà d'aportar, en aquest cas, certificat de cotització a la Seguretat Social.

-Coneixement d'idiomes (valencià i anglès), fins a 5 punts.

S'acreditarà aquest coneixement mitjançant la presentació d'un títol de validesa oficial obtingut per la persona sol·licitant.

-Nivell A1: 1,5 punts

-Nivell A2: 2 punts

-Nivell B1: 2,5 punts

-Nivell B2: 3,5 punts

-Nivell C1 o superior: 5 punts

-Motivació personal: fins a 20 punts/100.

Es realitzarà una entrevista personal davant la Comissió de Valoració a aquelles persones participants la candidatura de les quals haja sigut admesa. L'empresa convocant de les beques els comunicarà  la data i lloc de l'entrevista davant la Comissió. Aquesta entrevista es realitzarà de manera presencial i tindrà una duració màxima de 15 minuts, durant els quals la persona candidata a la beca exposarà les seues motivacions personals, professionals i educatives per a obtenir-la.

En aquesta entrevista es valorarà la relació del candidat/a amb la temàtica de la beca (canvi climàtic, gestió sostenible de l'aigua), les accions que haja pogut dur a terme en la seua vida acadèmica/laboral sobre la qüestió, la participació en campanyes de lluita contra el canvi climàtic, l'estalvi d'aigua.

Els criteris de valoració són:

-Capacitat de resposta: 5 punts.

-Claredat en l'exposició: 5 punts.

-Motivació i entusiasme: 5 punts.

-Capacitat per a identificar i resoldre problemes: 5 punts.

-Situació de discapacitat reconeguda: Fins a 5 punts. Aquests punts s'atorgaran proporcionalment al grau de discapacitat acreditat.

5.4 La resolució de la concessió de les beques:

Una vegada finalitzat el període d'al·legacions i decidida l'adjudicació definitiva, el resultat de cada candidatura serà publicat en la web de la Càtedra i notificat a totes les persones sol·licitants de la beca en el mateix correu electrònic que van designar en la seua sol·licitud.

La persona que haja resultat becada haurà d'enviar, en el termini màxim de 5 dies des de la recepció de la comunicació d'adjudicació de la beca,  la següent documentació al correu electrònic [cawxgoconmmmlnglilqsyqmykgsdxoyzbnu@xk.md](mailto:fmygsfowjfhdalroqeisxmcqckroojgpdgl@ed.ey)

-       Document signat d'acceptació de condicions de la beca.

-       Certificat del compte bancari del qual és titular o cotitular la persona candidata, amb signatura per part del representant de l'entitat bancària.

La no aportació d'aquesta documentació comportarà la renúncia a la beca i la immediata exclusió de la persona candidata. La beca s'assignarà a la següent persona millor puntuada. Això suposa que el llistat de persones becades després de la fase de selecció de candidatures, s'acompanyarà d'una relació de candidatures de reserva, que permeta aquesta assignació en cas de renúncia o exclusió de la candidatura original premiada.

5.5  Acompanyament durant el curs universitari:

Una vegada iniciat el curs, l'entitat social col·laboradora, juntament amb la direcció de la Càtedra Aigües d'Alacant de Canvi Climàtic UA i la persona representant d'Aigües d'Alacant Empresa Mixta, establirà la metodologia de seguiment, definint calendari i temàtica de sessions per a l'acompanyament psicosocial i pedagògic obligatori de la persona becada duta a terme per l'entitat social. La informació obtinguda en l'àmbit de l'acompanyament psicosocial i pedagògic quedarà en l'àmbit de l'entitat social amb la persona becada. L'entitat haurà de guardar la confidencialitat de les dades sensibles obtingudes en l'àmbit d'aquesta prestació.

A més, al llarg de l'any universitari s'organitzarà per part de la Direcció d'Acció social d'Agbar una trobada virtual trimestral de totes les persones becades pel programa "Joves Talents" amb la finalitat de potenciar el desenvolupament motivacional i competencial.

5.6 Renovació de la beca per a cursos posteriors

Per a la renovació de la beca en els cursos posteriors serà imprescindible que la persona becada aprove com a mínim el percentatge de crèdits requerits dins de l'any acadèmic que corresponga, per a la qual cosa s'haurà d'acreditar mitjançant la documentació acadèmica corresponent al curs becat. La situació de cada alumne/a i la seua continuïtat es valorarà per part de la Càtedra amb la coordinació del programa.

Percentatges mínims per a renovar la beca segons els estudis (per curs):

-       Graus socials i d'humanitats: 80% dels crèdits aprovats

-       Graus de ciències: 70% dels crèdits aprovats

-       Graus d'enginyeria: 70% dels crèdits aprovats

Així mateix, la persona becada haurà de complir amb un grau mínim de participació i assistència a les sessions individuals i grupals del 75% de les convocades.

Per a la continuïtat en el programa, i en cas de ser necessari, s'haurà d'actualitzar la documentació econòmica de titularitat de compte bancari.

Es podrà fer un canvi de grau universitari per motius justificats en finalitzar el primer any, amb petició justificada per part de la persona becada, que serà valorada i validada per escrit per part de la Càtedra. En cas de no validació, la persona perdrà el dret a la beca "Joves Talents".

La renovació de la beca quedarà supeditada i condicionada a l'aprovació anual de pressupostos que s'hi destinen.

6.     Òrgan gestor i Comissió de valoració

6.1. Òrgan gestor

L'òrgan gestor de la convocatòria, Càtedra Aigües d'Alacant de Canvi Climàtic, s'encarregarà de l'ordenació i instrucció del procediment, i acordarà totes les actuacions necessàries per a la determinació, coneixement i comprovació de les dades en virtut de les quals ha de dictar-se resolució.

La unitat administrativa de referencia és el Departament d'Anàlisi Geogràfica Regional i Geografia Física de la Universitat d'Alacant,  contacte: [mmnt@sv.ap](mailto:dlkg@iz.bk)

Quan la sol·licitud no reunisca els requisits o no s'acompanye de la documentació exigida, es notificarà a la persona sol·licitant la causa que impedeix la continuació del procediment, i se li requerirà perquè d'acord amb la legislació de procediment administratiu comú esmene la falta o acompanye els documents preceptius amb indicació que si així no es fera se li tindrà per desistit de la seua petició prèvia resolució que haurà de ser dictada en els termes previstos legalment.

6.2. Comissió de valoració

La Comissió encarregada de la valoració de les sol·licituds serà la Comissió de valoració .

La Comissió de Resolució  estarà configurada per:

-PRESIDÈNCIA: Director de la Càtedra o persona en qui delegue

-SECRETARIA: Representant d'Aigües d'Alacant o persona en qui delegue

-VOCAL: Respresentant de l'entitat social que realitzarà el seguiment dels becats durant el període de gaudi o persona en qui delegue

Tots i cadascun dels membres integrants de la Comissió de valoració hauran d'emplenar i signar el [document DACI](https://sc.ua.es/es/subvenciones/unidad-subvenciones/documentacion-y-guias.html) en aquest enllaç.

7.     Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web [https://catedracambioclimaticoaguasalicante.ua.es](https://catedracambioclimaticoaguasalicante.ua.es/#:~:text=La%20Cátedra%20de%20Cambio%20Climático,adaptación%20de%20la%20sociedad%20alicantina), substituint la notificació a les persones interessades i produint els mateixos efectes.

La proposta de resolució provisional de les ajudes es publicarà a partir del 20 DE NOVEMBRE DE 2023. A partir de l'endemà de la seua publicació, les persones interessades tindran un termini de 5 dies hàbils per a la presentació de les al·legacions que estimen pertinents, davant l'òrgan gestor.

Transcorregut aquest termini i a la vista la proposta motivada de la resolució per la comissió de valoració, la rectora de la Universitat d'Alacant signarà la resolució definitiva.

8.     Marc legal i pressupostari

La convocatòria d'ajuda, amb referència 2023CT0132 i que serveix de base reguladora, es troba recollida en la línia de subvenció 2023LS0160 de l'edició 2023 del Pla Estratègic de Subvencions 2021-23 de la Universitat d'Alacant.

La subvenció assignada s'ajustarà al que es disposa en la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

La despesa d'aquesta convocatòria tindrà la consideració de pluriennal i serà imputable als exercicis econòmics corresponents i a la duració dels estudis de grau de les persones beneficiàries. En tot cas, la despesa estarà condicionada a l'existència de crèdit adequat i suficient en l'exercici corresponent. S'aplicaran les disposicions fiscals vigents.

La dotació d'aquesta convocatoria és de caràcter estimatiu, per una quantia màxima de 42.000 euros, i serà sufragada amb càrrec a l'aplicació  25687V6276 i 21472B6917  de la Cátedrá d'Aigües d'Alacant. De la quantia màxima seran imputables a l'anualitat corrent 10.500 euros com a màxim i la quantitat de 10.500 euros com a màxim en cadascun dels exercicis 2024, 2025 i 2026. A més, la quantia dels exercicis futurs es podrà incrementar si resultara crèdit excedent en l'exercici precedent. Les anualitats corresponents a exercicis futurs quedaran condicionades a l'existència de crèdit adequat i suficient en el corresponent pressupost de la Universitat d'Alacant.

La quantia màxima estimada d'aquesta convocatòria per a cada exercici serà distribuïda de la següent manera:

-3 beques per un import total màxim de 2.500 € cada anualitat, per un import total màxim anual de 7.500€, amb càrrec a la clau orgànica 30104B0001.

- 3 acompanyaments pedagògics i psicosocials per part d'una entitat social seleccionada, per un import total màxim cada anualitat de 1.000€ cadascun, i un  import total màxim anual de 3.000€,  amb càrrec a la clau orgànica 30106Q0001.

9.     Obligaciones, justificació de persones beneficiàries i pagament.

9.1. Obligacions de les persones beneficiàries.

Són obligacions de les persones beneficiàries quant a l'acceptació i la justificació de l'ajuda, les previstes en l'article 14 de Llei 38/2003, General de Subvencions, entre les quals es troben:

a)    Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

b)    Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c)    Conservar els documents justificatius de l'activitat, una vegada realitzada, incloent-hi els documents electrònics, en tant que puguen ser objecte d'actuacions de comprovació i control.

9.2. Justificació de persones beneficiàries i pagament

La beca cobrirà les despeses directes relacionades amb l'estudi fins a un límit màxim de 2.500€ reportats durant el curs escolar 2023-2024.

Aquesta quantitat podrà emprar-se, a més de per al pagament de la matricula del curs acadèmic,       per a despeses materials directes on s'inclouen, amb el límit quantitatiu anteriorment esmentat, a títol      d'exemple,      despeses de llibres, material fungible destinat a l'estudi, ordinador portàtil o similar (PC, tauleta...), despeses de transport i dietes, classes de reforç escolar, classes de reforç idiomes o una altra formació complementària i curricular. Altres despeses relacionades amb l'estudi i no incloses en la relació anterior hauran de ser validades prèviament per la Càtedra.

Les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins al 31 de juliol de l'any acadèmic en curs, mitjançant la presentació de la factura abonada per a la seua compra o pagament.

En virtut de l'article 34.4 de Llei 38/2003 General de Subvencions i article 88.2 del RD 887/2006 Reglament de la Llei General de Subvencions, s'estableix un primer pagament anticipat que suposa el lliurament de fons amb caràcter previ a la justificació, com a finançament necessari per a poder dur a terme les actuacions inherents a la subvenció, per un import del 70% de la quantia concedida, que serà abonat després de la concessió. El restant 30% serà abonat després de la justificació mitjançant la presentació de les  corresponents factures.

L'incompliment per la persona beneficiària de qualsevol dels requisits i obligacions establits en la resolució de concessió de la subvenció i en aquesta convocatòria i bases reguladores, podrà donar lloc a la revocació total o parcial de la subvenció i al reintegrament, en el seu cas, de les quantitats indegudament percebudes.

L'abandó dels estudis per part de la persona becada, durant el curs escolar, comportarà la renúncia expressa a la beca i s'haurà de procedir a la devolució de l'import abonat per qualsevol concepte en el marc de la BECA "JOVES TALENTS CÀTEDRA AIGÜES D'ALACANT DE CANVI CLIMÀTIC".

10.  Protecció de dades de caràcter personal

D'acord amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de la selecció de candidatures i, si n'és el cas, beneficiàries de l'ajuda econòmica establida en la present convocatòria. La base de legitimació d'aquest tractament es basa en: (1) el compliment d'una missió realitzada en interès públic o en l'exercici dels poders públics conferits a la Universitat d'Alacant; (2) el tractament és necessari per al compliment d'una obligació legal de la Universitat d'Alacant; (3) el consentiment expressat en la seua sol·licitud de participació en la missió. En el marc dels tractaments esmentats, les seues dades no podran ser cedides, excepte obligació legal, i seran conservades durant el temps estrictament necessari per a complir amb la finalitat citada.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/es/index.html>. Pot, així mateix, posar-se en contacte amb la delegació de protecció de dades a través de l'adreça [zdn@rp.ws](mailto:xbz@iu.nw).

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: [https://seuelectronica.ua.es/es/privacidad.html"](https://seuelectronica.ua.es/es/privacidad.html)

11.  Recursos

Contra la convocatòria, les seues bases i tots els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present convocatòria, davant la rectora, d'acord amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

A Alacant, 10 d'octubre de 2023

La rectora

P.D. de signatura, director de Relacions Internacionals i Projectes Institucionals

(Resolució de 4 de gener  de 2021)

Juan Llopis Taverner





[Carretera Sant Vicent del Raspeig s/n  
03756 Sant Vicent del Raspeig - Alacant  
 Tel. 15 615 8352 - Fax 39 479 4829](https://www.google.es/maps/@53.997282,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12594&trk=tyah&trkInfo=tarId%1I7044168383462%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)